CELEX: 32018Y0928(01)
Language: sk
Date: 2018-08-31 00:00:00
Title: Rozhodnutie Európskeho výboru pre systémové riziká z 31. augusta 2018 o vymenovaní úradníčky na ochranu osobných údajov Európskeho výboru pre systémové riziká (ESRB/2018/6)

28.9.2018   
               
               
                  SK
               
               
                  Úradný vestník Európskej únie
               
               
                  C 347/3
               
            
         ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
         z 31. augusta 2018
         o vymenovaní úradníčky na ochranu osobných údajov Európskeho výboru pre systémové riziká
         (ESRB/2018/6)
         (2018/C 347/04)
         GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (1), a najmä na jeho článok 24,
         so zreteľom na rozhodnutie Európskeho výboru pre systémové riziká ESRB/2012/1 z 13. júla 2012, ktorým sa vykonávajú pravidlá týkajúce sa ochrany údajov v Európskom výbore pre systémové riziká (2), a najmä na jeho článok 3,
         keďže:
         
                     (1)
                  
                  
                     Generálna rada Európskeho výboru pre systémové riziká (ESRB) prijala 1. júna 2015 rozhodnutie Európskeho výboru pre systémové riziká ESRB/2015/1 (3), ktorým bola pani Barbara Egglová vymenovaná za úradníčku na ochranu osobných údajov ESRB do 31. mája 2017.
                  
               
                     (2)
                  
                  
                     Pani Egglová vykonávala funkciu úradníčky na ochranu osobných údajov ESRB plne uspokojivým spôsobom.
                  
               
                     (3)
                  
                  
                     Pani Egglová de facto vykonáva úlohy a povinnosti úradníčky na ochranu osobných údajov ESRB od 1. júna 2017 a je potrebné, aby bola Generálnou radou ESRB vymenovaná na druhé funkčné obdobie so spätnou účinnosťou od 1. júna 2017,
                  
               PRIJALA TOTO ROZHODNUTIE:
         
            Článok 1
            Vymenovanie úradníčky na ochranu osobných údajov ESRB
            Pani Barbara Egglová je vymenovaná za úradníčku na ochranu údajov ESRB na druhé funkčné obdobie s účinnosťou od 1. júna 2017 do 14. mája 2020.
         
         
            Článok 2
            Nadobudnutie účinnosti
            
               1.   Toto rozhodnutie nadobúda účinnosť 31. augusta 2018.
            
            
               2.   Uplatňuje sa od 1. júna 2017.
            
         
         
            Vo Frankfurte nad Mohanom 31. augusta 2018
            
               
                  V mene Generálnej rady ESRB
               
               
                  vedúci sekretariátu ESRB
               
               Francesco MAZZAFERRO
            
         
         
            (1)  Ú. v. ES L 8, 12.1.2001, s. 1.
         
            (2)  Ú. v. EÚ C 286, 22.9.2012, s. 16.
         
            (3)  Rozhodnutie Európskeho výboru pre systémové riziká ESRB2015/1 z 1. júna 2015 o vymenovaní úradníka na ochranu osobných údajov Európskeho výboru pre systémové riziká (Ú. v. EÚ C 204, 20.6.2015, s. 18).